Nr. L 178/38 De Europæiske Fællesskabers Tidende 6. 7. 91 KOMMISSIONENS BESLUTNING af 3. juni 1991 —— om de nærmere bestemmelser for afholdelse af udgifterne til vaccination mod hestepest i Spanien (Kun den spanske udgave er autentisk) (91/331/EØF). KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ()), særlig artikel 43, stk. 1, og ud fra følgende betragtninger : Siden august 1989 har der været udbrud af hestepest i Spanien ; det er nødvendigt, at de spanske myndigheder vaccinerer mod hestepest for at bekæmpe denne sygdom ; i den forbindelse bør det fastsættes, at Fællesskabet yder tilskud til vaccinationer, som de spanske myndigheder har foretaget ; i henhold til den ordning, der indførtes ved beslutning 90/424/EØF, særlig artikel 43, stk. 1, andet afsnit, skal Fællesskabets tilskud begrænses til de vaccinationer, der er foretaget i perioden 1. september 1989 til 31. august 1990; de spanske myndigheder bør give Kommissionen medde- lelse om gennemførelsen af vaccinationerne i den pågæl- dende periode ; Fællesskabet bør afholde 100 % af udgifterne til levering af vaccine og 50 % af udgifterne til vaccination ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — . VEDTAGET FØLGENDE BESLUTNING : Årtz'kel 1 Spanien kan få EF-tilskud til vaccination mod hestepest foretaget i perioden 1. september 1989 til 31. august 1990. Artikel 2 Spanien meddeler Kommissionen alle oplysninger om de vaccinationer, der er foretaget i perioden 1. september 1989 til 31. august 1990, herunder om: — reglerne for vaccinationsprogrammet — de nationale og regionale myndigheder, der har stået for gennemførelsen — reglerne for forebyggelse af risikoen for spredning af sygdommen — de foranstaltninger, der er truffet med hensyn til at identificere og registrere bedrifterne for at sikre, at alle enhovede dyr er blevet vaccineret. Artikel 3 EF-tilskuddet fastsættes til : — 100 % af Spaniens udgifter til levering af vacciner — 50 % af Spaniens udgifter til gennemførelse af vacci- nationen. Artikel 4 1. EF-tilskuddet udbetales : — efter at Kommissionen har fået tilsendt de oplysnin- ger, der omhandles i artikel 2 — på grundlag af udgiftsbilag. 2. Spanien fremsender senest seks måneder efter meddelelsen af denne beslutning det materiale, der omhandles i stk. 1. Artikel 5 Denne beslutning er rettet til Kongeriget Spanien. Udfærdiget i Bruxelles, den 3. juni 1991. På Kommissionens vegne Ray MAC SHARRY Medlem af Kommissionen () EFT nr. L 224 af 18. 8. 1990, s. 19.